*ZAPISNIK*

*sa 6. sjednice Općinskog vijeća Općine Zadvarje održane dana 30.01.2018. godine (utorak) u 19,00 sati u prostorijama vijećnice Općine Zadvarje (Svete Kate 28) .*

*Nazočni vijećnici: Odsutni vijećnici: Ostali nazočni: Toni Popović Branko Krnić*

*Mate Popović Neno Bajić načelnik Ivan Krželj*

*Anamarija Krnić*

*Filip Kvasina*

*Zrinka Mimica*

 *Predsjednik Općinskog vijeća Općine Zadvarje otvara 6. sjednicu Općinskog vijeća , pozdravlja nazočne vijećnike , utvrđuje kvorum za održavanje sjednice ; novih prijedloga od strane vijećnika nije bilo i predsjednik Vijeća stavlja dnevni red na glasovanje - jednoglasno se usvaja slijedeći*

***D N E V N I R E D***

*1.Ovjera zapisnika sa 5.sjednice Općinskog vijeća Općine Zadvarje*

*2.Prijedlog**Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada (i Opći uvjeti kao sastavni dio ove Odluke)*

*3.Zamolbe*

*4.Vijećnička pitanja i poticaji*

 *Ad.1.*

*Ovjera zapisnika sa 5. sjednice Općinskog vijeća Općine Zadvarje – vijećnici su jednoglasno prihvatili i donijeli*

***Zaključak :***

***Ovjerava se zapisnik sa 5. sjednice Općinskog vijeća Općine Zadvarje .***

*Ad.2.*

*Prijedlog**Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada (i Opći uvjeti kao sastavni dio ove Odluke) - gospodin Leonardo Ljubičić , direktor „Peovice“ Omiš izlaže o sustavu pružanja javne usluge prikupljanja miješanog komunalnog otpada i biorazgradivog komunalnog otpada ; nakon Zakona o održivom gospodarenju otpadom („N.N.“ RH broj  153/13.) i nakon dugog čekanja Uredbe* *o gospodarenju komunalnim otpadom („N.N.“RH broj 50/17.) koja je donesena u svibnju 2017. a stupila na snagu 1. studenoga 2017. godine , konačno se moglo pristupiti konkretnijem rješavanju problema jer su Uredbom propisani detalji samog postupka zbrinjavanja otpada ; jedinice lokalne samouprave su temeljem donesenih propisa bile dužne donijeti lokalne propise kojim će na svom području regulirati način pružanja javne usluge prikupljanja miješanog komunalnog otpada i biorazgradivog komunalnog otpada ; kako komunalno poduzeće „Peovica“ pruža javne usluge Gradu Omišu i općinama Zadvarje , Dugi Rat , Šestanovac , zajedničkim snagama se nastojalo uskladiti i postupiti po donesenoj Uredbi što znači da se Odluka treba donijeti do kraja siječnja o.g. , u protivnom jedinice lokalne samouprave koje ne postupe po Uredbi , plaćaju ogromne kazne ; ovim prijedlogom Odluke propisuje se način pružanja javne usluge prikupljanja miješanog komunalnog otpada i biorazgradivog komunalnog otpada te odvojenog prikupljanja otpadnog papira, metala, stakla, plastike, tekstila, problematičnog otpada i krupnog (glomaznog) otpada kao i način gospodarenja komunalnim otpadom u vezi s ovom javnom uslugom, adrese reciklažnih dvorišta,te način i uvjeti određivanja i obračuna naknade za gradnju građevina za gospodarenje komunalnim otpadom na području Općine Zadvarje;korisnici mogu biti fizičke osobe sa prebivalištem na području Općine Zadvarje (1. kategorija korisnika), fizičke osobe sa privremenim boravištem na području Općine Zadvarje (2. kategorija korisnika), te fizičke i pravne osobe koje na području Općine Zadvarje obavljaju djelatnost prema Odluci o Nacionalnoj klasifikaciji djelatnosti (3. kategorija korisnika); svaka od ovih kategorija , podijeljena je u skupine ; javna usluga iz članka 1. ove Odluke obuhvaća:sakupljanje miješanog komunalnog otpada na lokaciji obračunskog mjesta/mjesta primopredaje korisnika,*

*i sakupljanje biorazgradivog komunalnog otpada na lokaciji obračunskog mjesta/mjesta primopredaje korisnika dok usluga u vezi sa javnom uslugom iz članka 2. ove Odluke obuhvaća:sakupljanje otpadnog papira, metala, plastike, stakla i tekstila putem spremnika postavljenih na javnoj površini (zelenih otoka) ili spremnika/tipiziranih vrećica/ na obračunskom mjestu/mjestu primopredaje korisnika, sakupljanje krupnog (glomaznog) otpada u reciklažnom dvorištu, na obračunskom mjestu korisnika i na mjestu primopredaje ukoliko se isto razlikuje od adrese obračunskog mjesta korisnika u slučajevima kada vozilom za prikupljanje krupnog (glomaznog) otpada nije moguće prići nekretnini korisnika, sakupljanje problematičnog otpada kako je uređeno ovom Odlukom a u skladu s posebnim propisima i sakupljanje posebnih kategorija otpada kako je uređeno u daljnjem tekstu ove Odluke, a u skladu s posebnim propisima ; usluga se može pružati i na zahtjev korisnika i to - preuzimanje miješanog komunalnog i biorazgradivog komunalnog otpada na lokaciji obračunskog mjesta korisnika u slučaju iznimnog preuzimanja veće količine otpada i kod preuzimanja krupnog (glomaznog) otpada; korisnik će dobiti spremnike , a broj planiranih primopredaja spremnika mora se odrediti u skladu sa sljedećom minimalnom učestalošću:najmanje jednom tjedno za bio otpad iz biorazgradivog komunalnog otpada,najmanje jednom mjesečno za otpadni papir i karton iz biorazgradivog komunalnog otpada,najmanje jednom u dva tjedna za miješani komunalni otpad. određuje temeljem potreba (uzima se u obzir i ekonomski održivo poslovanje davatelja usluge , godišnje će se vršiti korekcije cijene usluge a kako se budu mijenjali i povezani troškovi ); davatelj javne usluge je dužan korisniku obračunavati cijenu javne usluge razmjerno količini predanog miješanog komunalnog otpada u obračunskom razdoblju , a kao kriterij količine i obračuna miješanog komunalnog otpada utvrđuje se umnožak volumena ugovorenog spremnika i broja pražnjenja spremnika u obračunskom razdoblju ; davatelj javne usluge je dužan:osigurati korisniku 1. i 2. kategorije spremnik za primopredaju miješanog komunalnog otpada, biorazgradivog komunalnog otpada i reciklabilnog komunalnog otpada, osigurati korisniku 3. kategorije spremnik za miješani komunalni otpad,*

*osigurati korisniku 3. kategorije spremnik za biorazgradivi komunalni otpad i reciklabilni otpad samo u slučajevima kada navedene vrste otpada nisu proizvodni otpad korisnika,označiti spremnik oznakom,dostaviti korisniku obavijest,preuzeti sadržaj spremnika od korisnika,odgovarati za sigurnost, redovitost, i kvalitetu javne usluge i usluge povezane s javnom uslugom,osigurati provjeru da otpad sadržan u spremniku prilikom primopredaje odgovara vrsti otpada koji se odlaže u navedeni spremnik, a čija se primopredaja obavlja,osigurati provjeru podataka navedenih u Izjavi,dostaviti Korisniku račun po završetku obračunskog razdoblja ;u članku 19.Odluke propisane su obveze korisnika usluge i ako se ne ponaša sukladno tome davatelj usluge (koji ima pravo i fotografirati korisnika kao dokaz da se ne ponaša sukladno pravilima) , može naplatiti kaznu koja će biti adekvatna šteti načinjenoj prekršajem; cijena javne usluge se iskazuje kao zbroj troškova minimalne javne usluge, troškova zbrinjavanja miješanog komunalnog otpada, ugovorne kazne (ukoliko je Korisnik postupio protivno ovoj Odluci) i naknade za građenje (ukoliko je Općina Zadvarje donijela godišnji Plan ulaganja u komunalnu infrastrukturu); troškovi zbrinjavanja miješanog komunalnog otpada (trošak pretovarnih stanica, trošak prijevoza od pretovarne stanice do odlagališta/centra za gospodarenje otpadom i trošak obrade i zbrinjavanja) se iskazuju kao dio cijene javne usluge za količinu (litre) predanog miješanog komunalnog otpada, a izraženi su u kunama (JCV) ; troškovi zbrinjavanja miješanog komunalnog otpada obračunavaju se temeljem evidencije o količini predanog miješanog komunalnog otpada;*

*načelnik je pitao - zašto načelnik Općine daje suglasnost na prijedlog cjenika, odnosno njegove izmjene i dopune ; g.Ljubičić je odgovorio da može i Vijeće , ali da je s načelnikom puno praktičnije što se tiče samog postupka dobivanja suglasnosti (sam Zakon kaže da suglasnost daje Izvršno tijelo jedinice lokalne samouprave – članak 30., stavak 9. ZOGO)*

*g.Ljubičić je izvijestio vijećnike da je „Peovica“ pravne osobe razgraničava po veličini i nekim drugim parametrima (tabela u Odluci) i tako naplaćivati minimalnu javnu uslugu ( po veličini ) , da će se biootpad prikupljati kad se steknu uvjeti - dok su reciklažna dvorišta , mobilna reciklažna dvorišta i zeleni otoci već u funkciji ; što se tiče „Peovice“ , stalno se s projektima aplicira na fondove EU i dosta toga se je napravilo , smatra da bi sustav mogao profunkcionirati do kraja godin e ; radi se na kompostani za biootpad , komunalno poduzeće „Peovica“ će izraditi dokumentaciju , a zemljište će dati Općina Šestanovac kad se riješe imovinsko-pravni odnosi , to će biti prva kompostana u SDŽ u kojoj će se moći zaposliti desetak radnika ;*

*vijećnik Mate Popović je pitao g.Ljubičića - da li se građevinski otpad melje i kako se inače zbrinjava taj otpad ? - g.Ljubičić je odgovorio- da ,uz posjedovanje odgovarajućih postrojenja ali i dozvola za takvu djelatnost ;*

*vijećnik Toni Popović pita kakva je praksa s realizacijom ovog sustava zbrinjavanja i da li se građani pridržavaju pravila ? - g.Ljubičić je odgovorio da smo najbolji u Županiji , da se građani još uvijek „ustrojavaju“ i da to ide polako nabolje ;*

*načelnik je pitao kada će se početi s plaćanjem po novom sustavu ; - g.Ljubičić je odgovorio - 01.11.2018. godine bi već sve trebalo biti posloženo i usklađeno s Uredbom .*

*Nakon poduže rasprave vijećnici su glasovali i jednoglasno usvojili*

***O D L U K U***

***o načinu pružanja javne usluge prikupljanja miješanog komunalnog otpada i***

***biorazgradivog komunalnog otpada (i Opći uvjeti kao sastavni dio ove Odluke)***

*(Odluka je sastavni dio ovog zapisnika i nalazi se u privitku )*

 *Ad.3.*

*Zamolbe - nije ih bilo*

 *Ad.4.*

*Vijećnička pitanja i poticaji - nije ih bilo .*

*Predsjednik Vijeća zahvaljuje vijećnicima na učešću i zatvara 6. sjednicu Vijeća .*

 *Završeno u 20,25 sati*

 *Predsjednik*

 *Općinskog vijeća*

 *Toni Popović*

*Klasa:021-01/18-01/01*

*UrBroj:2155/04-01-18-06*

*Zadvarje, 30.01.2018.*

*Zapisničar :*

*Željka Đerek*

***REPUBLIKA HRVATSKA***

***SPLITSKO-DALMATINSKA ŽUPANIJA***

***OPĆINA ZADVARJE***

***OPĆINSKO VIJEĆE***